Cinci muncitori au murit intoxicați cu un gaz periculos într-o stație de epurare, în Sicilia
Cinci muncitori au murit, luni, după ce au inhalat hidrogen sulfurat în timp ce lucrau într-o canalizare conectată la o stație de epurare din orașul Casteldaccia, în apropiere de Palermo, Sicilia. Un al șaselea muncitor a fost salvat de pompieri și se află la terapie intensivă, au declarat oficialii locali, potrivit The New York Times.